open-index/open-wikipedia-markdown huggingface dataset:
రామదాసు కీర్తనలు

కంచర్ల గోపన్నగా జన్మించిన భక్త రామదాసు సుమారు 400 కీర్తనలు భద్రాచల శ్రీరామచంద్రమూర్తిని ప్రార్థిస్తూ రచించారు. వీటికి సంబంధించిన వివరాలు, రాగాలు, సినిమా పాటలు మొదలైనవాటి గురించి ఈ వ్యాసం నిర్దేశించబడింది. ఆయా రాగాల పూర్తిపాఠం వికీసోర్సులో ఉంది. దయచేసి తొలగించవద్దు.

## పూర్తి రామదాసు కీర్తనలు వికీసోర్స్ లో

## రామదాసు కీర్తనలు
# అంతా రామమయం బీ జగమంతా రామమయం
# అదిగో భద్రాద్రి గౌతమి ఇదిగో చూడండి
# అడుగు దాటి కదల నియ్యను
# అమ్మ నను బ్రోవవే రఘురాముని
# అయ్యయ్యో నీవంటి అన్యాయ దైవము
# అయ్యయ్యో నే నేరనైతి ఆదినారాయణుని తెలియనైతి
# ఆదరణలేని
# ఆనబెట్టితినని
# ఆనందమానందమాయెను
# ఇక్ష్వాకుకులతిలక
# ఇతడేనా యీ
# ఇతరము లెరుగనయా
# ఇనకుల తిలక ఏమయ్య రామయ్యా
# ఇన్ని కల్గి మీరూరకున్న
# ఉన్నాడో లేడో
# ఎంతపని చేసితివి
# ఎంతో మహానుభావుడవు
# ఎందుకు కృపరాదు
# ఎక్కడి కర్మము
# ఎటుబోతివో
# ఎన్నగాను
# ఎన్నెన్ని జన్మము
# ఎవరు దూషించిన
# ఏ తీరుగ నను దయ చూచెదవో
# ఏమయ్య రామ
# ఏమిర రామ నావల్ల నేర మేమిరా రామ
# ఏటికి దయరాదు
# ఏడనున్నాడో
# ఏల దయ రాదో రామయ్య
# ఏలాగు తాళుదునే
# ఓ రఘునందన
# ఓ రఘువీరా యని నే పిలిచిన
# ఓ రామ నీ నామ
# కట కట
# కమలనయన
# కరుణ జూడవే
# కరుణించు దైవ లలామ
# కలయె గోపాలం
# కలియుగ వైకుంఠము
# కోదండరాములు
# కంటి మా రాములను కనుగొంటి నేను
# కోదండరామ కోదండరామ
# గరుడగమన
# గోవింద సుందర మోహన దీన మందార
# చరణములే నమ్మితి
# జానకీ రమణ కళ్యాణ సజ్జన
# తక్కువేమి మనకు
# తగునయ్యా దశరధరామ
# తరలిపాదాము
# తారక మంత్రము
# దక్షిణాశాస్యం
# దరిశనమాయెను శ్రీరాములవారి
# దశరధరామ గోవిందా
# దినమే సుదినము సీతారామ స్మరణే పావనము
# దీనదయాళో దీనదయాళో
# దైవమని
# నందబాలం భజరే
# నను బ్రోవమని
# నమ్మినవారిని
# నరహరి నమ్మక
# నా తప్పులన్ని క్షమియించుమీ
# నామొరాలకింప
# నారాయణ నారాయణ
# నారాయణ యనరాదా
# నిను పోనిచ్చెదనా సీతారామ
# నిన్ను నమ్మియున్నవాడను
# నీసంకల్పం
# పలుకే బంగారమాయెనా
# పాలయమాం జయ రామ
# పాలయమాం రుక్మిణీ నాయక
# పావన రామ
# పాహిమాం శ్రీరామ
# పాహిరామ
# బిడియమేల నిక
# బూచివాని
# భజరే మానస రామం
# భజరే శ్రీరామం హే
# భళి వైరాగ్యంబెంతో
# భారములన్నిటికి
# భావయే పవమాన
# మరువకను నీ దివ్యనామ
# మానసమా నీవు మరువకుమీ పెన్ని
# మారుతే నమోస్తుతే
# రక్షించు దీనుని రామ రామ నీ
# రక్షించు దీనుని
# రక్షించే దొర నీవని
# రక్షింపు మిదియేమో
# రామ నీ దయ రాదుగా
# రామ రామ నీవేగతి
# రామ రామ భద్రాచల
# రామ రామ యని
# రామ రామ రామ
# రామ రామ రామ శ్రీరఘు
# రామ రామ శ్రీరామ రామ
# రామ రామ సీతా
# రామకృష్ణ గోవింద
# రామచంద్రా నన్ను
# రామచంద్రాయ
# రామచంద్రులు నాపై
# రామజోగి మందు
# రామనామము బల్కవే
# రామనామమే జీవనము
# రామపరాకు
# రామభద్ర రారా
# రామసుధాంబుధీ
# రామహో రఘురామహో
# రామహో సీతారామహో
# రామా నామనవిని చేకొనుమా
# రామా నీచేతేమిగాదుగా
# రామా దైవశిఖామణి
# రామా దయజూడవే
# రామా నను బ్రోవగరాదా
# రామా రా రా సీతారామ
# రాముని వారము మాకేమి విచారము
# రామునివారమైనాము
# రావయ్యా అభయము
# రావయ్యా భద్రాచల
# వందనము
# వందే రఘురామా శుభనామ శుభనామ
# శరణాగతరక్షణ
# శ్రీరామనామమే
# శ్రీరాముల దివ్యనామస్మరణ్
# సకలేంద్రియములారా
# సీతారామస్వామి
# హరిహరి రామ

వర్గం:రామదాసు కీర్తనలు
టెంపుల్ ట్రీస్

thumb|శ్రీలంక ప్రధాన మంత్రి విక్రమ సింఘే 2015 మే 2న అమెరికా సెక్రటరీ కెర్రీ తో టెంపుల్ ట్రీస్ కాంప్లెక్స్ లో సమావేశమైన దృశ్యం
**టెంపుల్ ట్రీస్ ** శ్రీలంక ప్రధానమంత్రి అధికారిక నివాస భవనము. ఇది కొలంబోలో ఉంది. ప్రస్తుతము ఇందులో శ్రీలంక అధ్యక్షుడు మహీంద రాజపక్స నివాసముంటున్నారు.

## చరిత్ర
ఈ భవనంఉ చరిత్ర 19వ శతాబ్దము నుండి మొదలవుతుంది. బ్రిటీషు వారి కాలంలో ఇది వారి వాణిజ్య, పరిపాలనా భవనముగా ఉండేది. 1830 -1834 మధ్యకాలంలో శ్రీలంక సుగంధద్రవ్య బోర్డు అధ్యక్షుడిగా నియమింపబడిన బ్రిటీష్ అధికారి **జాన్ వెల్బాఫ్ ** ఈ భవనమును తన ఆధీనంలో ఉంచుకున్నాడు. తరువాత ఇది ప్రముఖ వర్తకుడు, **కొలంబో అబ్జర్వర్ ** మొదటి సంపాదకుడు **జార్జ్ వింటర్ ** ఆధీనంలోకి వెళ్ళింది. 1856 లోఈ భవనాన్ని **జాన్ ఫిలిప్ బ్రౌన్ ** కొన్నాడు. ఈ భనం చుట్టూ పెరిగిన దట్టమైన చెట్లను చూసి అతను దీనిని **టెంపుల్ ట్రీస్ ** గా నామకరణం చేశాడు. .కాలక్రమంలో దీనిని సిలోన్ బ్రిటీష్ గవర్నర్ జనరల్ కొని దీనిని తన నివాస భవనంగా మార్చుకొన్నాడు. 1948 నుండి ఇది శ్రీలంక ప్రధాన మంత్రి అధికార నివాసంగా ఉంది. దీనిలో నివసించిన మొదటి ప్రధానమంత్రిగా **డాన్ స్టీఫెన్ సేనానాయకే ** చరిత్ర పుటల్లోకి ఎక్కాడు.

టెంపుల్ ట్రీస్ అనునది నవీన శ్రీలంక చరిత్రలో కేంద్ర భాగం.1962 లో మిలిటరీ ప్రయత్నాలలో భాగంగా ఉన్నత పోలీసు అధికారులు, మిలిటరీ అధికారులకు "టెంపుల్ ట్రీస్" అనునది ప్రధాన లక్ష్యముగా ఉండెడిది. ఈ భవనం చుట్టూ ఆవరించి ఉన్న యుద్ధ శకటాలను తొలగించి శ్రీలంక సైన్యం దీనిని తమ స్థావరంగా చేసుకున్నారు. ఈ చర్యను కొలంబో విశ్వవిద్యాలయం, సిలోన్ నావికాదళం నిరోధించాయి. 1971, ఏప్రిల్ 4న ఇది శ్రీలంక రాజకీయనాయకురాలు సిరిమావో బండారునాయకేకి శరణాలయంగా మారింది. ఆమెపై చేపట్టిన హత్యాయత్నం భగ్నమవడంతో ఆమె ఇక్కడ కొద్ది రోజులు తలదాచుకున్నారు. శ్రీలంక అంతర్గత తిరుగుబాటు కాలంలో మరికొందరు మంత్రులు కూడా ఇక్కడ తలదాచుకున్నారు.
1970 నుండి ఈ భవనానికి పటిష్ఠమైన భద్రతా ఏర్పాట్లు చేశారు. ఈ భవనానికి దారితీసే అనేక రహదారులను కూడా మూసివేశారు.

## ఇవికూడాచూడండి
*ప్రధాన మంత్రి భవనం
* శ్రీలంక

## మూలాలు

వర్గం:శ్రీలంక
జటావల్లభుల పురుషోత్తము

**జటావల్లభుల పురుషోత్తము** రాష్ట్రపతి రాజేంద్రప్రసాద్ గారి అధ్యక్షతన బొంబాయి కార్యస్ధానముగా నడచుచున్న సంస్కృత విశ్వపరిషత్తు స్ధాపక సభ్యులలో ఒకడు. ఈయన తూర్పుగోదావరి జిల్లా వాస్తవ్యులు. ఈయన 1906 లో తూర్పు గోదావరి జిల్లా లోని ఆత్రేయపురంలో జన్మించాడు. ఆయన తండ్రి (వేదశ్రౌతనిధి) కృష్ణసోమయాజులు.

## విద్యాభ్యాసం
* తండ్రి (వేదశ్రౌతనిధి) కృష్ణసోమయాజులు వద్ద సంస్కృత కాప్య పఠనము. 
* నరేంద్రపురములో పుల్య ఉమామహేశ్వర శాస్త్రి వద్దను, నరసాపురములో వేమూరి రామగోవిందశాస్త్రి వద్దను కావ్యనాటకాలంకార గ్రంథపఠనము, సాహిత్యోపకారక శాస్త్రాభ్యాసము,
* నంద్యాల, నరసాపురము, విజయనగరము లలో ఆంగ్లవిద్యాభ్యాసము, 
* 1930 ఆంగ్లము అభిమాన విషయముగా బి.ఏ., 
* 1934 మద్రాసు విశ్వవిద్యాలయములో సంస్కృతాంధ్రములు అభిమాన విషయములుగా ఎం.ఏ. 
## ఉద్యోగము
* 1932-48 కొవ్వూరు లోని ఆంధ్రగీర్వాణ విద్యాపీఠమునకు ప్రిన్సిపాలు. 
* 1948 నుండి విజయవాడ S.R.R & C.V.R College లో సంస్కృత ఉపన్యాసకుడు.
## విశిష్టత
ఆ కాలములో కొంపెల్ల సత్యనారాయణ శాస్త్రి వద్ద విద్యారణ్య వేదభాష్యపఠనము, కొన్ని వేదభాగములను సస్వరముగా అధ్యయనము చేయుట, వేదాన్త గ్రంథపఠనము, ధర్మశాస్త్ర వ్యాసంగములో విశేష శ్రద్ధ. 
## రచనలు
* 1933 “వేదకాలపు స్త్రీలు”, 
* 1935 “స్మృతికాలపు స్త్రీలు”, 
* 1941 “హిందూ మతము”, 
* 1948 “భగవద్గీతాప్రవేశము”, 
* 1956 “చిత్రశతకము (సంస్కృతము)”, 
* 1957 “భారతీయవైభవము”, ”స్మృతి ధర్మమంజరి”

## సాహిత్య సేవలు
1931 నుండి 1957 ఆంధ్రదేశములోని వివిధ ప్రాంతములలో సహస్రాధికోపన్యాసముల మూలముననూ, బహు పత్రికలలో అనేక శత వ్యాసముల మూలముననూ హిందూ మత ప్రచారము. 1946 ఆంధ్రరాష్ట్ర బ్రాహ్మణ మహాసభాస్థాపనము. ౧౯౫౧ లో స్ధాపింపబడి, రాష్ట్రపతి రాజేంద్రప్రసాద్ గారి అధ్యక్షతన బొంబాయి కార్యస్ధానముగా నడచుచున్న సంస్కృత విశ్వపరిషత్తు వ్యవస్ధాపక సభ్యులలో ఒకడు.

## మూలాలు

* పై పరిచయము, తొయ్యేటి భానుమూర్తి "భారతీయ వైభవము” లో, గ్రంథకర్త జటావల్లభుల పురుషోత్తము గురించి వ్రాసినది.
* మూలం: "భారతీయ వైభవము" - రచన: జటావల్లభుల పురుషోత్తము, 1957, విజయవాడ.

వర్గం:సంస్కృత రచయితలు
వర్గం:తెలుగు రచయితలు
వర్గం:తెలుగు కవులు
వర్గం:తూర్పు గోదావరి జిల్లా రచయితలు
ఉల్లంపర్రు

**ఉల్లంపర్రు** అనేది పశ్చిమ గోదావరి జిల్లా లోని పాలకొల్లు మండలం లోని అవుట్ గ్రోత్  గ్రామం. ఇది పాలకొల్లు ఒక కిలోమీటరు దూరంలో రాజమండ్రి వెళ్ళే దారిలో ఉంది. ఈ గ్రామం పాల ఉత్పత్తికి ప్రసిద్ధి చెందింది. ఈ గ్రామంలోని ప్రధాన కాలువ వద్ద ఉన్న కనకదుర్గమ్మవారి ఆలయం ప్రసిద్ధికాంచింది. నియోజకవర్గాల పునర్విభజనకు ముంది ఈ ఊరు ఆచంట నియోజకవర్గంలో ఉండేది.ఇప్పుడు ఈగ్రామం పాలకొల్లు నియోజకవర్గంలో కలవడంవల్ల అభివ్రుద్దికి నోచుకొంటుంది. ఇక్కడ గ్రామదేవతల (వేగులమ్మ, గోగులమ్మ, ముత్యలమ్మ, చల్లలమ్మ) తీర్దం ప్రతీ సంవత్సరం ఉగాదికి 15 రోజుల తరువాత జరుగుతుంది ఇది పాలకొల్లు చుట్టుప్రక్కల చాలాప్రసిద్ధిగాంచింది. ఈ అమ్మవారు కోర్కలుతీర్చే తల్లిగా గ్రామస్థులు, చుట్టుప్రక్కల గ్రామాలు ప్రజలుకూడా నమ్మకం. ఈ గ్రామంలో రైస్.మిల్లులు ఎక్కువ సంఖ్యలో ఉండడంవల్ల ఆదాయం కలిగిన పంచాయితీగా ప్రసిద్ధి, కాని దానికనుగునంగా అబివ్రుద్దికి మాత్రం నోచుకోవడంలేదు. ప్రస్తుత కాలంలో ఈగ్రామాన్ని పాలకొల్లు మునిసిపాలిటిలో విలీనం చేయడానికి ప్రయత్నాలు జరుగుతున్నాయి.

## విద్యా సౌకర్యాలు
* ఇది గ్రామ పంచాయితీ అవ్వడం వలన, బాగా సమీపంలో పాలకొల్లు ఉండటం వలన ప్రైవేటు యాజమాన్యాలు ఇక్కడ విద్యా సౌకర్యాల అభివృద్ధిపై దృష్టిపెట్టి మంచిపాఠశాలలు నిర్మించారు. వాటిలో కొన్ని ఐ.టి.ఐ, సి.వి.రామన్ పాలిటెక్నిక్ కళాశాల, మాంటిస్సోరిస్ ప్రాథమిక పాఠశాల నుండి జూనియర్ స్థాయి వరకు గల పాఠశాల ఉంది. ఇక్కడ మండల ప్రజాపరిషత్ పాఠశాలలో ఏడోతరగతి వరకు విద్యాసౌకర్యం ఉంది.
## ఇతర విశేషాలు
* ఇక్కడ మొయిన్ రోడ్డులో కొన్ని నర్సరీలు ఉన్నాయి. తద్వారా మొక్కలకు కడియం వరకూ వెళ్ళే అవసరం ఉండదు. 
## గణాంకాలు
2011 భారత జనాభా లెక్కలు ప్రకారం  మొత్తం జనాభా  	5, 318 - అందులో  పురుషుల సంఖ్య 	2, 601 - స్త్రీల సంఖ్య 	2, 717 - గృహాల సంఖ్య 	1, 433
## మూలాలు

## వెలుపలి లంకెలు
సేబర్ కార్పొరేషన్

**సేబర్ కార్పొరేషన్ ** (గతంలో: **సేబర్ హోల్టింగ్స్ **) అమెరికా కేంద్రంగా యాత్రా సంబంధిత సాఫ్ట్వేర్ సేవలు, ఉత్పత్తులు అందిస్తున్న సంస్థ. మనదేశంలో వీరికి బెంగలూరు లో కార్యాలయం ఉన్నది. వీరు ప్రధానంగా యాత్రా ( విమాన , రైలు, కారు), ఆతిధ్య రంగం (అన్నశాలలు ) రంగాలలో సేవలు అందిస్తారు. మనదేశంలో వీరు ట్రావెల్‍గురు.కాం పేరుతో సేవలు అందించేవారు. కాని దీనిని 2012లో ప్రముఖ యాత్రాసంస్థ యాత్రా.కామ్ కి అమ్మేశారు.  
## మూలాలు

## బయటి లంకెలు
* అధికారిక వెబ్సైటు
* క్యూబ్ లెస్
* VP John Samuel Interview, Social Networking Watch, January '09 

వర్గం:సంస్థలు
వర్గం:కంప్యూటరు సాఫ్టువేరు సంస్థలు
వర్గం:1960 స్థాపితాలు
వర్గం:బహుళజాతి కంపెనీలు
ఉబ్బ

thumb

## ఉబ్బ
ఉబ్బ అనేది చాకలివారి పొయ్యి. మూడు పెద్ద మట్టి కుండలను త్రికోణంలో ఒక దానికొకటి ఆనించి పెద్ద పొయ్యి మీద పెడ్తారు. కుండల చుట్టు కుండలు కనబడకుండా మట్టిని మెత్తిస్తారు. వాటిపైన కుండ మూతలు మాత్రమే కనిపిస్తుంటాయి. ఆ కుండలలో సౌడు కలిపిన నీటిని సగంవరకు నింపి కుండల క్రింద మంట పెడతారు. కుండలపై వలయాకారంలో సౌడు నీటిలో ముంచిన బట్టలను చుట్టతారు. ఇలా సుమారు రెండడుగుల ఎత్తు వరకు కప్పి చివరగా ఆ మొత్తానికి ఒక్క పెద్ద గుడ్డను కప్పుతారు. క్రింద మంట వలన కుండల్లో నీరు ఆవిరై పైన కప్పిన గుడ్డలన్నింటికి వ్వాపిస్తుంది. ఇలా సుమారు రెండు మూడు గంటలు పొయ్యి క్రింద మంట పెట్టినతర్వాత... మెల్లగా ఒక్కొక్క బట్టను విడదీస్తారు. ఆ తర్వాత వాటిని మంచి నీటిలో ఉతుకుతారు. దానివలన బట్టలకు అంటిన నూనె లాంటి మరకలు నీటి ఆవిరి వలన పోయి బట్టలు శుభ్ర పడతాయి. ఇందులో ఒక ప్రమాదమున్నది. అదేమంటే సౌడు నీటి ఆవిరికి గాడమైన రంగులు వున్న బట్టల రంగులు వేరె బట్టలకు అంటుకుంటుంది. అందు చేత చాకలి రంగులు వెలిసి పోయె బట్టలను ఉబ్బకు వేయరు. ఎక్కువగా తెల్ల బట్టలనే ఉబ్బ కేస్తారు.

### [[సౌడు]]
సౌడు అనగా ఉప్పు నేలల్లో ...... ఎండాకాలంలో భూమి పొరపై ఒక విధమైన మట్టి తేలుతుంది. అక్కడక్కడా తెల్లని పొరలు కూడా కనిపిస్తాయి. దీని రుచి చాల ఉప్పగా వుంటుంది. ఈ భూములను సౌడుభూములు అని అంటారు. చాకలి వారు ఈ భూములపై పేరుకొన్న ఆ నున్నటి మట్టిని తీసి కుప్పలు పోసి తమ ఇంటి వద్ద దాచి పెట్టుకొని సమయానుకూలంగా వాడు కుంటారు. దీనినే సౌడు అని అంటారు. ఇది వున్న భూములను చవట భూములు, లేదా సవుడు భూములు అని అంటారు.

వర్గం:వంట సామాగ్రి
డెలాయిట్

**డెలాయిట్ ** సంస్థాగత వృత్తిపరమైన సేవలు అందించే ఒక బహుళజాతి సంస్థ. ఇది అకౌంటింగ్ సేవలు అదించే నాలుగు అతిపెద్ద సంస్థల్లో ఒకటి మాత్రమే కాక ప్రపంచంలో ఆదాయ పరంగా అతిపెద్ద వృత్తి సేవల నెట్ వర్క్. ప్రపంచవ్యాప్తంగా పలు దేశాలలో విస్తరించి ఉన్న ఈ సంస్థ ప్రధాన కార్యాలయం యూకే లో లండన్ లో ఉంది. తెలుగు రాష్ట్రాలలో వీరికి హైదరాబాదు లో కార్యాలయము ఉన్నది.

ఈ సంస్థను విలియం వెల్ష్ డెలాయిట్ 1845 లో లండన్ లో స్థాపించాడు. తర్వాత 1890లో అమెరికాకు కూడా విస్తరించింది. 1972 లో *హాస్కిన్స్ అండ్ సెల్స్* అనే సంస్థను విలీనం చేసుకుని *డెలాయిట్ హాస్కిన్స్ అండ్ సెల్స్* మారింది. 1989లో టచ్ రాస్ అనే సంస్థను విలీనం చేసుకుని *డెలాయిట్ & టచ్* గా పేరు మార్చుకుంది. కానీ తర్వాత కూడా డెలాయిట్ అనే పేరుతోనే చెలామణీ అవుతూ వస్తోంది.

## మూలాలు


వర్గం:హైదరాబాదు లో సాఫ్ట్‌వేర్ సంస్థలు
వర్గం:బహుళజాతి కంపెనీలు
ఓబులరెడ్డి పేట

ఓబులరెడ్డి పేట-కడప జిల్లా గ్రామం. చాపాడు మండలానికి చెందిన రెవెన్యూయేతర గ్రామం. ఈ గ్రామ ప్రజల ప్రధాన వృత్తి వ్యవసాయం. కె.సి.కాలువ సమీపంలో ఉండటం వలన వరి బాగా పండిస్తారు. .ఈ ఉరిలో రెండు దేవాలయాలు ఉన్నాయి. ఒకటి రామాలయం కాగా రెండవది శ్రీ కృష్ణుడి గుడి. ఈ గ్రామం మైదుకూరుకి ఐదు కిలోమీటర్లు దూరంలో ఉంది.
గ్రామ జనాభా సుమారు 500.ఈ గ్రామం నుతనగా ఏర్పడిన గ్రామం సుమారు 40 సంవ త్స రాల క్రితం ఏర్పడింది ఈ అన్ని కులాల వారు నివసిస్తున్నారు . ఈ గ్రామం పాల ఉత్పత్తికి ప్రసిద్ధి . వివిధ ప్రాంతాల నుంచి వచ్చి ఈ గ్రామంలో స్థిర పడ్డారు .ప్రతి సంక్రాంతికి ఉత్సవాలు బాగా జరుగుతాయి .

## మూలాలు
వాగల్ల

వగళ్ళ 

 
వగళ్ళ అనేది ఆంధ్రప్రదేశ్ రాష్ట్రంలో చిత్తూరు జిల్లాకు చెందిన కంభంవారిపల్లె మండలానికి చెందిన ఒక అందమైన గ్రామం. ఈ గ్రామానికి చెందిన ఒక ఊరి పేరు నారమాకులవడ్డిపల్లె . ఇది చిన్న ఊరే ఐనా ఇక్కడి పక్రుతి చాలా అందంగా, అహ్లాదకరంగా ఉంటుంది.
 
ఈ వూరిలో శ్రీ వెంకటేశ్వర స్వామి దేవాలయం ఉంది.
## మూలాలు
https://web.archive.org/web/20160304125608/http://censusindia.gov.in/PopulationFinder/Sub_Districts_Master.aspx?state_code=28&district_code=22
పూడిపెద్ది కాశీవిశ్వనాథ శాస్త్రి

thumb|పూడిపెద్ది కాశీవిశ్వనాథ శాస్త్రి
**పూడిపెద్ది కాశీవిశ్వనాథ శాస్త్రి** (ఆగష్టు 1, 1900 - ఆగస్టు 11, 1962) ప్రముఖ రచయిత, సాహితీకారుడు.

## జీవిత విశేషాలు
ఈయన విశాఖపట్టణం జిల్లా చోడవరంలో వారి మాతామహులు రాంభట్ల జగన్నాథ శాస్త్రి ఇంట్లో 1900, ఆగష్టు 1 న జన్మించాడు. ఈయన తల్లిదండ్రులు వేంకట రత్నము, అన్నప్ప పంతులు. పెదమామ గారగు కొత్తూరు అప్పల నరసయ్య పంతులు ( పార్వతీపురములో ప్రముఖ న్యాయవాది ) ఆదర్శ పాలన వీరినెంతో ప్రభావితులను చేసింది. వీరి స్వస్థలము ఒడిషా లోని బరంపురం ( గంజాము జిల్లా ).

## విద్యాభ్యాసము
మిడిల్ స్కూల్ - చోడవరము, విశాఖపట్నము ( సి. బి. యమ్ పైస్కూలు).

## రచయితగా
ఈయనకు మహాభారతము యెడల ప్రీతి మెండు. పురాణములు పిన్నవయసునుంచి చదివేవాడు. పద్యరచన యందు అప్పటినుండి ఆసక్తి జనించెను. మహాత్మా గాంధీ సహాయ నిరాకరణోద్యమమున పాల్గొని 1923 లో కారాగార బద్ధుడయినాడు. జాతీయగీతములు పాడి, ఉద్యమ ప్రచారము చేసెను . వడ్డాది సీతారామాంజనేయకవి ఇతని సహచరుడు, సతీర్థ్యుడు. పురాణం సూర్యనారాయణ తీర్థులు ఇతని ఆరాధ్య గురువు.

## రచనలు
"దండాలు దండాలు భరతమాత " అను సుపరిచిత ప్రబోధ గీతము ఈయన వ్రాసినదే . వడ్డాది కవితో కలిసి స్వరాజ్య గీతామృతము, ఆత్మ శిక్ష అను కంద శతకము ( 1923 ) లను రచియించెను. వాటిని ప్రభుత్వమువారు నిషేధించిరి . స్వతంత్రముగా ' భక్తకల్పద్రుమము ' అను దైవభక్తి ప్రబోధ శతకము ', " కుమారా " అను మకుటముగల కందశతకము పిల్లలకు నీతి బోధకముగ 1945 లో రచించెను .

## ఉద్యోగము
జయపుర సంస్థానము ( ఒడిషా ) శ్రీ విక్రమదేవవర్మ మహారాజు పాలనలో 1925 నుండి 1960 వరకు అమీనుగను, మేనేజరుగను పనిచేశారు.

## మరణం
నిరాడంబర జీవనము, భగవంతునియెడ సర్వ సమర్పణ భావనతో ధర్మాచరణ చేసి 1962, ఆగస్టు 11 వ తేది శుభకృత్ శ్రావణ శుక్ల ఏకాదశి దినమున ( స్థిరవారము ) కటకము లో పెద్దకుమారుని ఏకాంతములో పరమపదించాడు.

## మూలాలు

## ఇతరలింకులు

## వనరులు
*పూడిపెద్ది కాశీవిశ్వనాథ శాస్త్రి  వారి స్వవిషయము

వర్గం:1900 జననాలు
వర్గం:1962 మరణాలు
వర్గం:తెలుగు రచయితలు
వర్గం:విశాఖపట్నం జిల్లా రచయితలు
ప్రాచి దేశాయ్

**ప్రాచి దేశాయ్ ** భారతీయ సినీ నటి, రూపదర్శి. పలు సినీ, బుల్లితెర హిందీ ధారావాహిహలలో నటించింది.
## నేపధ్యము
ఈవిడ గుజరాత్ లోని సూరత్లో జన్మించింది. పంచగని లోని సెయింట్ జోసఫ్ పాఠశాలలో విద్యాభ్యాసాన్ని పూర్తి చేసింది. తర్వాత పూణే లోని సింహగడ్ కళాశాలలో ఉన్నతవిద్యను పూర్తిచేసింది. అదే సమయంలో ఆమె చాయాచిత్రాలను చూసి **కసంసే ** అనే టెలివిజన్ ధారావాహికలో అవకాశం వచ్చింది. ఈ విధంగా ఇరవై ఏళ్ళ వయస్సులోనే నటిగా మారింది.
## నట జీవితం
### టెలివిజన్ ధారావాహికలు

### చిత్రాలు

## బయటి లంకెలు
* ట్విట్టర్ లో ప్రాచి 
* 
* వ్యక్తిగత వెబ్సైటు

వర్గం:హిందీ సినిమా నటీమణులు
అంటుకట్టుట

అంటుకట్టుటను ఆంగ్లంలో **గ్రాఫ్టింగ్** లేక గ్రాఫ్‍టేజ్ అంటారు. **అంటుకట్టడం** అనేది తోటపనికి సంబంధించిన సాంకేతిక పరిజ్ఞానం (హార్టికల్చరల్ టెక్నిక్), అనగా ఒక మొక్క కణజాలముతో, మరొక మొక్క నాడీ కణజాలము కలసేలా అమర్చటం. ఈ నాడి కలయికను (వాస్కులర్ జాయినింగ్) inosculation అంటారు. ఈ సాంకేతిక పరిజ్ఞానాన్ని అలైంగిక పద్ధతిలో, సాధారణంగా హార్టికల్చర్, వ్యవసాయ సంబంధిత మొక్కలను వాణిజ్యపరంగా వ్యాప్తి చేయడానికి ఉపయోగిస్తారు. చాలా సందర్భాలలో, ఒక మొక్కను ఆ మొక్క యొక్క వేర్ల తోటి ఎంపిక చేస్తారు, ఈ విధంగా ఎంపిక చేసిన ఈ మొక్కను (మొక్క యొక్క భాగాన్ని) కాండం లేదా వేరు కాండం అంటారు. మరొక మొక్క ఎంపికను (మొక్క యొక్క భాగాన్ని) ఆ మొక్క యొక్క కాండం, కొమ్మలు, ఆకులు, పువ్వులు, లేదా పండ్లతో కూడిన భాగాలను ఎంపిక చేస్తారు, ఈ విధంగా ఎంపిక చేయబడిన భాగాన్ని సియాన్ లేదా సియోన్ అంటారు, ఈ సియాను అంటు మొక్క పై భాగాన ఉంటుంది. ఈ అంటు మొక్క కింది భాగం వేరే జన్యువులతో కూడిన భాగంతో ఉన్నను పై భాగాన ఉన్న సియాన్ మొక్క (నకిలీ మొక్క) ఏ జన్యువులతో కూడి ఉంటుందో ఆ జన్యు సంబంధిత ఉత్పత్తిని భవిష్యత్తులో ఈ అంటుమొక్క అందిస్తుంది.

## ఇవి కూడా చూడండి
* తలమార్పిడి
* మామిడిలో తలమార్పిడి
## చిత్రమాలిక

File:Zweijährige-Geißfußveredelu.jpg|Apple tree, consolidated 'V' graft
File:Newly Grafted Cherry Tree.JPG|Tape has been used to bind the rootstock and scion at the graft and tar paint to protect the cut end of the scion from desiccation.
File:Grafted blossoming tree unidentified white pink.JPG|A grafted tree showing two different color blossoms


## బయటి లింకులు

వర్గం:వ్యవసాయం
వర్గం:మొక్కల ప్రత్యుత్పత్తి
సైఫ్ అలీ ఖాన్

**సైఫ్ అలీ ఖాన్ **  భారతీయ నటుడు, నిర్మాత. ఇతను సుప్రసిద్ద క్రికెట్ ఆటగాడు, భారత జట్టు మాజీ నాయకుడు మన్సూర్ అలీ ఖాన్ పటౌడి, హిందీ నటి షర్మిలా టాగోర్ ల కుమారుడు.

## నేపధ్యము
ఇతని పూర్వీకులు పటౌడీ సంస్థానానికి చెందిన నవాబులు. ఇతని ముత్తాత ఇఫ్తికార్ అలీఖాన్ పటౌడీ, తండ్రి మన్సూర్ అలీ ఖాన్ పటౌడిలు నవాబులుగా ప్రకటించబడ్డారు. ఇతని తండ్రి మరణం తర్వాత ఇతడిని పటౌడీ సంస్థాన తదుపరి నవాబుగా ప్రకటించారు..
## కుటుంబము
ఇతనికి ఇద్దరి సోదరీమణులు. సబా అలీ ఖాన్, సోహా అలీ ఖాన్. పెద్ద సోదరి ఆభరణాల రూపకల్పనలోను, చిన్న సోదరి నటి గానూ స్థిరపడ్డారు.  ఇతని మొదటి వివాహము ప్రముఖ హిందీ నటి అమృతా సింగ్తో 1991లో జరిగింది. వీరికి ఇద్దరు సంతానము.2004 లో వీరు విడాకులు తీసుకున్నారు. తర్వాత 2012లో ప్రముఖ బాలీవుడ్ నటి కరీనా కపూర్ని వివాహమాడాడు.
## చిత్రాలు

* సైఫ్ అలీ ఖాన్ ఫిల్మోగ్రఫీ

## మూలాలు

## బయటి లంకెలు
* 
* గోల్డేన్ అవార్డులకు వెళ్ళిన సైఫ్

వర్గం:1970 జననాలు
వర్గం:హిందీ సినిమా నటులు
వర్గం:జీవిస్తున్న ప్రజలు
ఆంధ్ర నాట్యం

**ఆంధ్రనాట్యం** చాలా ప్రాచీనమయిన నృత్య రీతి. ఈ నృత్యం బౌద్ధ కాలం నుండి ప్రాచుర్యంలో ఉన్నట్టు ఆధారాలు ఉన్నాయి. ఇది గుడిలో దేవాంగనలు ఆడే నృత్యంగా మొదలయి ఒక పూర్తి స్థాయి నృత్యశాస్త్రంగా వికసించింది.

## చరిత్ర
ఆంధ్రనాట ఎంతో కాలం ప్రాచుర్యంలో ఉన్న ఈ నాట్యం దేవాలయాలకే కాక ఉత్సవాలలో కూడా ప్రదర్శించబడేది. 3000 యేళ్ళ క్రితం ఈ నాట్యాన్ని సామాజిక, ఆర్థిక కారణాల వల్ల నిలిపివేశారు. కానీ 50 యేళ్ళ క్రితం ఆంధ్రనాట్యమని నామకరణం చేసి కొందరు ఔత్సాహికులు ఈ నాట్యాన్ని పునరుద్ధరించారు. వీరిలో డా॥ నటరాజ రామకృష్ణ ప్రముఖులు. ఆంధ్ర ప్రదేశ్ ప్రభుత్వ సహకారంతో ఈ నాట్యాన్ని పూర్తి స్థాయి నృత్య సాంప్రదాయంగా ప్రవేశపెట్టారు.
ఆంధ్రనాట్యం అని నామకరణ చేయక ముందు ఈ నృత్యాన్ని వ్యవహారంలో కచేరీ, కేళిక దర్బారు, మేజువాణి మొ॥పేర్లతో పిలిచేవారు. నృత్యం, ఇంకా అభినయం, రెండూ ఈ ప్రాచీన నృత్యంలో కనిపిస్తాయి.

## శైలి
సాధారణంగా నృత్యరీతులను రెండు విభాగాలుగా చూడొచ్చు
# నాట్యమేళం - ఇది మగవారు మాత్రమే చేసేది (అభినయించే పాత్రలు పురుషులవే ఉంటాయి)

# నట్టువమేళం - ఇది స్త్రీలు ఒంటరిగా చేసేది.

భరతనాట్యం, మోహినియాట్టం, ఒడిస్సీ మొదలగునవి నట్టువమేళం సాంప్రదాయానికి చెందినవి. కథకళి, యక్షగానం నాట్యమేళానికి సంబంధించినవి. కూచిపూడి కూడా కొంత వరకూ నాట్యమేళానికి సంబంధించినదిగానే కనిపిస్తుంది. నట్టువ మేళం శైలి ప్రధానంగా ఆడవారు చేసేది - ఇదే కాలక్రమంలో ఆంధ్రనాట్యంగా పరిణమించింది.

ఈ నృత్యం మూడు విధాలుగా అభివృద్ధి చెందింది:
# ఆరాధన నృత్యం- షోడశోపచార పూజలో ఒక ఉపచారం నృత్యం కూడా! దేవాలయాలలో పూజా సమయాలలో నర్తకి ఒక నిర్దిష్ట స్థానం నుండి ఆరాధ్య దేవతనుద్దేశించి నృత్యం చేయటం ఈ ఆరాధన నృత్యంలో భాగం.
# ఆస్థాన నృత్యం - రాజనర్తకులూ, ఆస్థాన నర్తకులూ సాహిత్యం, కవిత్వం, రాజనీతిశాస్త్రం, ఇంకా సాంప్రదాయ సంగీత నృత్యాలలో ఆరితేరే వారు. పండితులు, కవులు, రాజపూజ్యులు, అతిథులు అందరూ పరీక్షించి, యుక్తితో నృత్యం చేయించే వారు. ఆయా వ్యక్తులను రంజింపచేసేందుకు ఈ నర్తకులు నిత్యం సిద్ధంగా ఉండేవారు. రాజులంతరించడంతో ఈ నృత్య రీతి కనుమరుగయినా, ఆ నర్తకుల కుటుంబాలు చాలా వరకూ ఈ శైలిని భద్రపరుచుకుంటూ వచ్చారు.
# ప్రబంధ నృత్యం - ఇవి సాధారణ జనం మధ్య ప్రదర్శించేందుకు రూపొందించబడినవి. ఆరాధన, ఆస్థాన శైలిలతో పోల్చితే, ఇది జన సాధారణానికి సులువుగా అర్ధమయ్యే రీతిలో చేయబడేవి. సామాజిక స్థితిగతులు-సమస్యలు వంటి విషయాలపై ఈ నృత్య రీతి అంశాలు ఆధారపది ఉండేవి. వీటిలో ముఖ్యంగా చెప్పుకోవాల్సినవి భామా కలాపం, గొల్ల కలాపం. భామా కలపాన్నే నవ జనార్ధన పారిజాతం అని కూడా వ్యవహరిస్తారు.  

## ఆంధ్ర నాట్య కళాకారులు:
* డా.నటరాజ రామకృష్ణ
* డా.సప్పా దుర్గా ప్రసాద్
* డా.సువర్చాలా దేవి
* కళా కృష్ణ
* డా.అరసి శ్రీ (లక్ష్మణ్ ఆదిమూలం)

## వెలుపలి లింకులు

వర్గం:నృత్యం
కొండ భాష

కొండ దొరల భాషగా కూడా పిలువబడే, ఈ **కొండ భాష** ద్రావిడ భాషా కుటుంబానికి చెందినది. కొండ-దొరలుగా పిలువబడుతున్న కొందరు గిరిజనులు మాత్రమే ఈ భాషని మాట్లాడుతున్నారు.

## మూలాలు
 

వర్గం:ద్రావిడ భాషలు
గోండీ

**గోండి** భాష దక్షిణ-మధ్య ద్రావిడ భాషా కుటుంబానికి చెందినది. ఆంధ్ర ప్రదేశ్ ఛత్తీస్ గఢ్, మహారాష్ట్ర, ఒడిషా, మధ్యప్రదేశ్, గుజరాత్ మరియు తెలంగాణలో 2011 జన గణన ప్రకారం13 మిలియన్ మంది తమను తాము గోండులుగా నమోదించుకున్నప్పటికీ ఈ భాషని కేవలం సుమారు 30 లక్షల మందే మాట్లాడుతున్నారు. గోండు భాష అంతరించే భాషలలో ఒకటిగా ఉంది.

**వ్యుత్పత్తి శాస్త్రం**

గోండు అనే పేరు యొక్క మూలం ఇప్పటికీ అనిశ్చితంగా ఉంది. ఒడిషాలోని ఖోండ్‌ల మాదిరిగానే కొండ అనే అర్థం వచ్చే ద్రావిడ కోండ్ నుండి ఈ పదం ఉద్భవించిందని కొందరు నమ్ముతున్నారు.

గోండులు తమను తాము కోయ్తూర్ గా పిలుచుకుంటారు.

## '''లిపి'''
గోండీ భాషకు రెండు లిపులు ఉన్నాయి అవి గుంజాల గోండి లిపి మరియు మెస్రం గోండి లిపి

మెస్రం గోండి లిపిని ఉత్తర భారతదేశంలో వాడుకలో ఉంది మరియు దక్షిణ భారతదేశంలో గోండీ భాషకు ఉన్న తనదైన సొంత లిపి గుంజాల గోండి లిపి (ఆదిలాబాదు జిల్లా గుంజాల వద్ద). ఆంధ్రప్రదేశ్ ఓరియంటల్ మానుస్క్రిప్ట్స్ లైబ్రరీ అండ్ రిసెర్చ్ సెంటర్ యొక్క మాజీ డైరక్టర్ [[జయధీర్ తిరుమలరావు]] గారు, ఈ లిపిలోని అనేక వ్రాతప్రతులను సేకరించారు. గోండులలో ఈ లిపిని పునరుద్ధరించే ప్రయత్నాలు మొదలవుతున్నాయి. 

**గోండు పదాలు ( దక్షిణ గోండి )** 

బెయ్యే - అమ్మ 

బావల్ - నాన్న  

మూర - ఆవు 

రోన్ - ఇల్లు  

కాండీ -అబ్బాయి 

పేడి - అమ్మాయి   

కాకో, ఆజీ -అమ్మమ్మ ,నాన్నమ్మ 

అక్కో - తాదో--  అమ్మ  యొక్క తండ్రి తాత,  నాన్న  యొక్క  తండ్రి  తాత. 

**భాష నమూనా**   

మొమోట్ కోయ్తూర్ అందుమ్ కోయంగ్ వడ్కంతోమ్ . ఏత్మాసూర్  పెందున్, పెర్సపెన్దూన్, జంగుబాయిన్, అని నాగోబా తున్  కాల్ కెరంతోమ్ .  

**అనువాదం** 

మమ్మల్ని కోయ్తూర్ లేదా గోండు అంటారు మేము గోండి(కోయంగ్) భాష మాట్లాడతాం.మేము పూజించే దేవుళ్ళలో ఏత్మాసూర్, పెర్సపెన్ జంగుబాయి నాగోబా  మొదలైనవాళ్ళు ఉంటారు. 

## మూలాలు
తుళు నాడు

భారతదేశంలోని కర్నాటక, కేరళ రాష్ట్రాలలో తుళు భాష మాట్లాడే ప్రాంతాన్ని తుళునాడుగా వ్యవహరిస్తారు. దీనిలో కర్నాటకలోని దక్షిణ కన్నడ, ఉడిపి జిల్లాలూ కేరళలోని కాసరగోడు జిల్లాలో పాయాశ్విని నది వరకూ ఉన్న ప్రాంతాలు ఉన్నాయి. మంగళూరు, ఉడిపి, కాసరగోడు ఈ ప్రాంతాలలోని పెద్ద ఊర్లు.

## దేవాలయాలు

* మధుర్ ఆలయం

## ప్రత్యేక రాష్ట్ర డిమాండ్లు
స్వాతంత్ర్యానంతరం, రాష్ట్రాల పునర్విభజన సంఘం ఏర్పడినపుడు తుళు భాషీయులు తమ భాషకి అధికార భాష గుర్తింపుకోసం, ప్రత్యేక భాషాప్రయుక్త రాష్ట్రన్ని ఏర్పరుచుకోడానికి ప్రయత్నించారు. అయితే, వారి ప్రయత్నాలు ఫలించలేదు. 
ప్రత్యేక తెలంగాణ ఉద్యమ నేపథ్యంలో, తుళునాడు రాష్ట్ర డిమాండు కూడా మళ్ళీ బయటకి వస్తోంది. తుళు రాజ్య పోరాట సమితి వంటి సంఘాలు ఇందుకోసం సభలు, సమావేశాలు నిర్వహిస్తున్నారు.
## ప్రముఖ వ్యక్తులు
*జార్జ్ ఫెర్నాండెజ్
*గణేశ్ హెగ్డే
*అనిల్ కుంబ్లే
*విజయ్ మాల్యా 
*దయా నాయక్
*వీరప్ప మొయిలీ
*దీపికా పడుకోణె
*ఐశ్వర్య రాయ్
*సునీల్ శెట్టి
*శిల్పా శెట్టి
*ప్రకాష్ రాజ్
*అనుష్క శెట్టి

## చిత్రమాలిక

Image:Venur - Bahubali.JPG| వేనూరు వద్దనున్న బాహుబలియొక్క ఏకశిలావిగ్రహం
Image:Demon Yakshagana.jpg|A *Yakshagana* artist portraying a *[[rakshasa]]* (demon)
Image:Karkala gomateshwara.jpg|Monolith of Bahubali in Karkala
Image:Chaturmukha Basadi.jpg|Chaturmukha Basadi, Karkala
Image:1000-Pillar-Temple- Moodbidri-Right-Side-View.JPG|Saavira Kambada Basadi, Moodabidri


## ఇవి కూడా చూడండి
*తుళు
## మూలాలు

వర్గం:తమిళనాడు
వర్గం:భౌగోళిక ప్రాంతాలు
వర్గం:పర్యాటక ప్రదేశాలు
కర్మన్‌ఘాట్

thumb|కర్మన్‍ఘాట్ హనుమాన్ దేవాలయం ప్రాంగణం<br/> (చిత్రంలోగుడి గోపురం చూడవచ్చు)
thumb|గుడి వెనుకవైపు ద్వారం, ఇన్నర్ రింగ్ రోడ్ అభిముఖంగా ఉంటుంది
thumb|దేవాలయం ప్రధాన ద్వారం, మరాఠీ శైలిలో ఉంటుంది.

**కర్మన్‌ఘాట్**, తెలంగాణ రాష్ట్రం, రంగారెడ్డి జిల్లా, సరూర్‌నగర్ మండలంలోని గ్రామం. హైదరాబాద్‌లోని నివాస ఒక శివారు ప్రాంతం. హైదరాబాదుకు దక్షిణంగా దిల్‍సుఖ్‍నగర్కు  దగ్గర్లో ఉండే ఈ ప్రాంతం ఇన్నర్ రింగు రోడ్డు, హైదరాబాద్ పరిధిలో ఉంది. కర్మన్‌ఘాట్ నాగార్జున సాగర్ వెళ్ళే మార్గంలో ఉంది.

ఇది హైదరాబాదు మహానగరపాలక సంస్థలో విలీనమైన ప్రాంతం. కర్మన్‌ఘాట్ ప్రాంతంలో పేరుపొందిన దేవాలయాలు ఉన్నాయి. హనుమంతుడికి అంకితం చేసిన ఈ ఆలయం రాష్ట్ర రాజధాని హైదరాబాదులోని పురాతన ఆలయాలలో ఒకటి.ఇది హైదరాబాద్ మహాత్మా గాంధీ బస్ టెర్మినల్ నుండి దాదాపు 12 కి.మీ. దూరంలో ఉంది. రోడ్డు మార్గం ద్వారా చేరుకోవచ్చు. కర్మన్‌ఘాట్ ప్రాంతం, మల్కాజ్‌గిరి లోక్‌సభ నియోజకవర్గంలోని  ఎల్బీనగర్ శాసనసభ నియోజకవర్గం పరిధి కిందకు వస్తుంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## హనుమాన్ ఆలయ చరిత్ర
ప్రధాన వ్యాసం: :ధ్యానాంజనేయస్వామి ఆలయం, కర్మన్‌ఘాట్

కర్మన్‌ఘాట్‌లోని ఈ ప్రసిద్ధ ఆలయం 12 వ శతాబ్దంలో నిర్మించబడింది. పురాణాల ప్రకారం సమీప అటవీ ప్రాంతంలో వేటాడుతున్న కాకతీయ ఒకనాడు అలసిపోయినట్లు భావించి చెట్టు కింద విశ్రాంతి పొందటానికి  కూర్చున్నాడు.విశ్రాంతి తీసుకుంటున్నప్పుడు, రాజు ఎవరో రాముడి పేరు జపించడం విన్నాడు. రాజు ఆ రామనామ జపం ఎక్కడ నుండి వినపడుతుందో తెలుసుకోవడానికి ప్రయత్నిస్తూ చుట్టూ తిరిగాడు.

అతను దట్టమైనఅడవి లోపలికి నడుస్తున్నప్పుడు, అతను హనుమంతుడి విగ్రహాన్ని కనుగొన్నాడు. రాతి విగ్రహం కూర్చున్న భంగిమలో ఉంది.విగ్రహం లోపల నుండి స్వరం వస్తోంది. నివాళులర్పించిన తరువాత, వినయపూర్వకమైన రాజు తన రాజధానికి తిరిగి వచ్చాడు. అదే రాత్రి హనుమంతుడు తన కలలో కనిపించి, ఒక ఆలయాన్ని నిర్మించమని రాజును కోరాడు.కలలో హనుమంతుడు కోరిన ప్రకారం ఈ ఆలయం నిర్మించినట్లుగా పురాణాల ద్వారా తెలుస్తుంది

## కర్మన్‌ఘాట్ పేరు వెనుక చరిత్ర
కాకతీయ రాజుల పరిపాలన తరువాత వచ్చిన రాజులు దీనిని చక్కగా పాలించారు. సుమారు 400 సంవత్సరాల తరువాత, హిందువుల దేవాలయాలన్నింటినీ నాశనం చేయాలని ఔరంగజేబు తన సైన్యాన్ని దేశంలోని ప్రతి మూలకు ఆదేశించాడు. ఇక్కడ ఉన్న హనుమాన్ ఆలయసమీపానికి ఔరంగజేబు శక్తివంతమైన సైన్యాలు కాంపౌండ్ గోడ దగ్గర ప్రవేశించలేదు.

ఇది తెలుసుకున్న తరువాత, ఔరంగజేబ్ చేతిలో కాకి పట్టీతో ఆలయాన్ని తుడిచిపెట్టడానికి అక్కడకు వెళ్ళాడు. అతను ఆలయ ప్రాంగణానికి చేరుకున్నప్పుడు అతని చెవికి గర్జన శబ్దం వినిపించింది.దానికి అతను భయం చెందడంతో వాయిద్యం అతని చేతుల నుండి జారిపోయింది.అప్పుడు మరలా తరిగి అతనకు “మందిర్ తోడ్నా హై రాజా, కర్ మాన్ ఘాట్ " అని ఆకాశం నుండి ఒక ఉరుము గొంతు వినిపించచింది. అంటే ఓ రాజా మీరు ఈ ఆలయాన్ని నాశనం చేయాలనుకుంటే, మీ హృదయాన్ని బలంగా చేసుకోండి అని దాని అర్థం. అప్పటి నుండి ఈ ప్రదేశానికి దాని పేరు కర్-మ్యాన్-ఘాట్  అనే పేరు సార్థకం అయినట్లుగా తెలుస్తుంది.

## కర్మన్‌ఘాట్ ప్రాంతంలో ఉన్న సంస్థలు

* శ్రీ డే కేర్ సెంటరు,
* జయబృందావన రెసెడెన్సీ
* స్టేట్ బ్యాంక్ ఆఫ్ ఇండియా (ఐయఫ్ఎస్సీ కోడ్ SBIN0013148) 

## మూలాలు

## బయటి లింకులు
ఫైర్‌ఫాక్స్ ఓయస్

**ఫైర్‍ఫాక్స్** నివ్య(ప్రకరణం పేరు : బూట్ టు గెక్కో/బీటుజీ) లినక్స్ ఆధారిత నిర్వహణా వ్యవస్థ(నివ్య). ఇది మొజిల్లా సంస్థ ద్వారా రూపొందించబడింది. ఇది ముఖ్యంగా స్మార్ట్​ఫోన్​లూ, ట్యాబ్లెట్ కంప్యూటర్ల కోసం రూపొందించబడింది. ఏదయినా పరికరం యొక్క మూలవ్యవస్థను జావాస్క్రిప్టు ద్వారా అందుకునే విధంగా ఈ నివ్యను రూపొందించారు. ఔత్సాహికులు హెచ్‍టీఎమ్‍ఎల్5 వాడి రూపొందించిన అనువర్తనాలు ఈ నివ్యలో ఒక ముఖ్యమయిన ఆకర్షణ.
## విడుదల చరిత్ర

300px|thumbnail|ఎడమ|Firefox OS నిర్మాణం రేఖాచిత్రం

## మూలాలు

వర్గం:కంప్యూటరు నెట్వర్క్
వర్గం:ఫైర్‌ఫాక్స్
బాదంపాలు

**[[బాదం పాలు]]** అనునది బాదం పప్పు నుండి తయారు చేయ బడిన పానీయం. ఇది పాలకు ప్రత్యామ్నాయంగా వాడవచ్చు. జంతువుల పాల వలె బాదం పాలు క్రొవ్వులు, పాల చక్కెర లను కలిగి ఉండవు. ఇది జంతువుల యొక్క ఉత్పత్తులను కలిగియుండనందువల్ల శాఖాహారులకు, పాల ఉత్పత్తులను వాడని వారికి ఉపయోగకరమైనది. వాణిజ్యపరంగా బాదంపాల ఉత్పత్తులు సాధారణ, వెనీలా, చాక్లెట్ రుచులను కలిగి ఉంటాయి.కొన్ని సందర్భాలలో విటమినులు తో కూడి ఉంటాయి. ఆవు పాలు లేక ఇతర జంతువుల పాలు ఎలర్జీ అయిన వారికి ఈ పాలు ఇవ్వడం వలన సంపూర్ణ ఆహారం అందుతుంది. బలవర్ధకం కూడా. గృహాలలో బాదం పప్పులను నానబెట్టి, తొక్కదీసి, మెత్తగా రుబ్బి, కాచి చల్లార్చిన నీళ్ళని, పాలలా చిక్కగా కనబడే వరకు కలిపి తయారు చేస్తారు.మామూలుగా ఇది తెలుపు రంగులో ఉంటుంది. రుచి కొరకు ఆకర్షణ కొరకు ఇతర పదార్ధములను కలుపుట వలన రంగు మారుతుంది. వెనీలా, చక్కెరలను రుచి కోసం కలుపుతారు.

జ్యూస్ అనగానే గుర్తుకు వచ్చేది బాదంపాలు. ఎందుకంటే వేసవి కాలం వస్తే చాలు జ్యూసు షాపుల్లో ఎక్కువగా బాదం పాలు అమ్ముడు పోతుంది. ఫ్రూట్ జ్యూస్ లో బాదంపాలు కలుపుకొని తాగుతారు.

## తయారు చేసే విధానమును తెలుపు చిత్రాలు

దస్త్రం:Raw almond milk 2.jpg|బాదంపాలు
దస్త్రం:Almond nuts in water.jpg|నీటిలో నానబెట్టిన బాదం పప్పు
దస్త్రం:Almond milk at juice shop.jpg|జ్యూస్ షాప్‍లో బాదంపాలు


## చరిత్ర

మధ్య యుగాల నాడు బాదం పాలు ఇస్లామిక్ ప్రపంచం, క్రిస్టియన్ రాజ్యముల లో బాగా ప్రాచుర్యం లో కలవి. ఉపవాస దీక్షలో ఉన్నపుడు వారు బాదం చెట్ల నుండి వచ్చెడి బాదం పప్పు నుండి తయారుచేసిన పానీయమును ఉపయోగించెడివారు. ఎందువలనంటే ఆవు పాలు ఎక్కువ రోజులు నిల్వ ఉంచలేము కనుక.

చరిత్రలో బాదం పాలను **amygdalate** అనికూడా పిలుస్తారు. ఇది ఒక మతం వల్ల ఐబేరియన్ ద్వీపం నుండి తూర్పు ఆసియా వరకు విస్తరణ అంతరించిపోయినది.

14 వ శతాబ్దంలో ఔషధములు చేయు విధానములను సేకరించినపుడు ఉపవాసం చేయునపుడు బాదంపాలను జంతువుల పాలకు ప్రత్యామ్నాయంగా ఉపయోగించవచ్చని సిఫారసు చేయబడినది.

## ఆహారం
బాదం పాలు అనేది రెండు సంవత్సరములు లోపు పిల్లలకు యిచ్చెడి తల్లి పాలకు,ఆవుపాలకు,లేదా చర్మ వ్యాథులు గల పిల్లలకు యిచ్చే హైడ్రోలైజ్డ్ సూత్రములు గల పాలకు ప్రత్యామ్నాయం కాదు. ఎందువలనంటే అది తక్కువ ప్రోటీన్లను కలిగి ఉంటుంది. 

## యివి కూడా చూడండి
* బాదం
* బాదం టీ

## సూచికలు

## బయటి లింకులు

*
*
*

వర్గం:ఆహార పదార్థాలు
ఒక్కడినే

**ఒక్కడినే ** 2013, ఫిబ్రవరి 14న విడుదలైన తెలుగు చలనచిత్రం. గులాబీ మూవీస్ పతాకంపై సి.వి. రెడ్డి నిర్మాణ సారథ్యంలో శ్రీనివాస్ రాగా దర్శకత్వం వహించిన ఈ చిత్రంలో నారా రోహిత్, నిత్యా మీనన్ నటించగా, కార్తీక్ సంగీతం అందించాడు. ఈ చిత్రం *ఔర్ ఏక్ దుష్మన్* పేరుతో హిందీలోకి, *కనలట్టమ్* పేరుతో మలయాళంలోకి అనువదించబడింది.

## నటవర్గం

* నారా రోహిత్ (సూర్య)
* నిత్యా మీనన్ (శైలజ)
* కోట శ్రీనివాసరావు (శివయ్య)
* చంద్రమోహన్
* బ్రహ్మానందం (శోధన్)
* ఎమ్మెస్ నారాయణ
* ఆలీ (నటుడు)
* సత్య కృష్ణన్
* నాగేంద్రబాబు (శ్రీను మామ)
* సాయి కుమార్ (శివాజీరావు)
* శ్రీవిష్ణు (శైలజ అన్న)
* జి. వి. సుధాకర్ నాయుడు (ఇన్స్పెక్టర్)
* స్నిగ్ధ (సుజాత)
* సుధ
* శ్రీనివాస రెడ్డి
* గురుప్రీత్ సింగ్
* రచనా మౌర్య

## సాంకేతికవర్గం
* దర్శకత్వం: శ్రీనివాస్ రాగా
* నిర్మాత: సి. వి. రెడ్డి
* రచన: చింతపల్లి రమణ
* సంగీతం: కార్తీక్
* ఛాయాగ్రహణం: ఆండ్రూ
* కూర్పు: మార్తాండ్ కె. వెంకటేష్
* నిర్మాణ సంస్థ: గులాబీ మూవీస్

## నిర్మాణం
### చిత్రీకరణ
ఈ చిత్రం 2012, జనవరి 5న హైదరాబాదులో లాంఛనంగా ప్రారంభించబడింది. అదే రోజు మొదటి షెడ్యూల్ ప్రారంభించబడి, 2012, జనవరి 9 వరకు హైదరాబాదులో చిత్రీకరణ కొనసాగింది. 2012, ఫిబ్రవరి 24న అరకులో ఈ చిత్రం రెండవ షెడ్యూల్ ప్రారంభించబడింది. క్లైమాక్స్ దృశ్యాలు 2012, జూన్ 28 రామోజీ ఫిల్మ్ సిటీలో ప్రారంభించబడ్డాయి. రామోజీ ఫిల్మ్ సిటీలో రచనా మౌర్య, 70 మంది ఇతర నృత్యకారులతో ‘పుట్టింటొల్లు తరిమేసారు…’ (జయమాలిని సూపర్ హిట్ పాట రీమిక్స్) అనే ఐటమ్ సాంగ్ చిత్రీకరించబడింది.

## పాటలు

ఈ చిత్రానికి కార్తీక్ సంగీతం అందించాడు. తెలుగులో కార్తీక్ కు ఇది తొలి సినిమా. 2012, అక్టోబరు 22న హైదరాబాదులోని శిల్పకళా వేదికలో ఈ చిత్ర ఆడియో విడుదలయింది. ఈ కార్యక్రమానికి నందమూరి బాలకృష్ణ, కృష్ణంరాజు, కెఎల్ నారాయణ, సాగర్, ప్రసన్న కుమార్, శేఖర్ బాబు, తమ్మారెడ్డి భరద్వాజ, గోపినాథ్ రెడ్డి, అశోక్ కుమార్ విచ్చేసారు. నందమూరి బాలకృష్ణ ఆడియో ఆవిష్కరించారు.

## టివి హక్కులు
4 కోట్ల రూపాయలకు సన్ టివి నెట్వర్క్ వాళ్ళు శాటిలైట్ హక్కులు తీసుకున్నారు.

## విడుదల
ఈ చిత్రం సెంట్రల్ బోర్డ్ ఆఫ్ ఫిల్మ్ సర్టిఫికేషన్ నుండి U/A సర్టిఫికేట్ అందుకుంది. ఈ చిత్రాన్ని 2012, డిసెంబరు 7న విడుదల చేయాలని అనుకున్నారు, కాని చాలాసార్లు వాయిదా పడింది. చివరగా ఈ చిత్రం 2013, ఫిబ్రవరి 14న ప్రేమికుల దినోత్సవం రోజున విడుదలయింది.

## స్పందన
ఈ చిత్రం విమర్శకుల నుండి ప్రతికూలంగా మిశ్రమ సమీక్షలను అందుకుంది.
* టైమ్‌సోఫాప్.కామ్ రేటింగ్ - 2.25/5
* వన్ఇండియా ఎంటర్టైన్మెంట్ రేటింగ్ - 2.5/5
* టైమ్స్ ఆఫ్ ఇండియా  రూటింగ్ - 2/5
* రెడిఫ్ - 1.5/5

## పురస్కారాలు
# నంది పురస్కారం - 2012 నంది పురస్కారాలులో ఉత్తమ ఫైట్ మాస్టర్ (గణేష్) విభాగంలో అవార్డు వచ్చింది.

## మూలాలు

## ఇతర లంకెలు
* 

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:కోట శ్రీనివాసరావు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఆలీ నటించిన సినిమాలు
వర్గం:నిత్య మేనన్ నటించిన సినిమాలు
కండువా

[thumb|250px|right|[పెదరాయుడు చిత్రంలో **కండువా** ధరించిన రజినీకాంత్]]
thumb|250x250px|2021 హైదరాబాదులో జరిగిన ఆజాది కా కవి సమ్మేళన కార్యక్రమంలో తెలంగాణ ప్రభుత్వ భాషా సాంస్కృతిక శాఖ సంచాలకుడు డా. మామిడి హరికృష్ణ చేత సత్కారం అందుకుంటున్న ఘనపురం దేవేందర్.. ఇద్దరూ కండువా ధరించడం గమనించవచ్చు.
**కండువా** లేదా **ఉత్తరీయము** పురుషుల పెద్దరికానికి, హుందా తనానికి చిహ్నంగా కుర్తా పై అలంకరించుకొనే ఒక వస్త్రము. సాధారణంగా ఇది పంచె, కుర్తా ఏ రంగులో ధరించబడ్డవో అదే రంగులోనే ఉంటుంది. పంచెకు ఉన్న అంచే దీనికి కూడా ఉంటుంది. దీనిని కుడి చేత్తో ఎడమ భుజం పై వేసుకొంటారు. ఎండ, శారీరక శ్రమవలన ఏర్పడే చిరు చెమటలను తుడుచుకొనటానికి, నీటితో శుభ్రపరచిన చేతుల తడి తుడుచుకోవటానికి (టవల్ వలె) దీనిని ఉపయోగిస్తారు. అధిక శ్రమతో కూడిన పనులను చేసే సమయంలో దీనిని భుజం పై నుండి తీసివేసి తలపాగా వలె కట్టుకొంటారు.

కండువా స్థానంలో కొందరు (అసాంప్రదాయికంగా) టవళ్ళను కూడా వాడతారు.

## సినిమాలలో ఉత్తరీయం
* పెదరాయుడు చిత్రంలో రజినీకాంత్ కండువా రెండు చేతులతో తిప్పి భుజంపై వేసుకొనే శైలి చిత్రానికి ప్రత్యేక ఆకర్షణగా నిలచినది.

వర్గం:దుస్తులు
బనియను

**బనియను** లేదా **బాడీ** పురుషుల లోదుస్తులలో ఒకటి. ఇది చొక్కా లేదా కుర్తా లోపల వేసుకొంటారు. దీనిని మృదువుగా ఉండే నూలుతో చేస్తారు. దీనికి చేతులు ఉండ (కపోవ) టం ధరించిన వారి వ్యక్తిగత అభిరుచిని బట్టి ఉంటుంది. దీనికి జేబులు ఉండవు. ఎండా కాలంలో చెమట బారి నుండి చొక్కా, కుర్తాలని కాపాడటమే కాకుండా చలి కాలంలో అదనపు పొరగా ఏర్పడి వెచ్చదనాన్నిచ్చేందుకు కూడా ఉపయోగపడుతుంది.

ఇంట్లో ఉన్నప్పుడు, సాంప్రదాయికత అవసరం లేనప్పుడు, వేసవి కాలాలలో పురుషులు వీటిని అత్యధికంగా వాడతారు.

దీనిని స్లీవ్‌లెస్ షర్ట్, ట్యాంక్ టాప్ అని కూడా పిలుస్తారు, ఇది స్లీవ్‌లు లేకుండా లేదా కత్తిరించిన స్లీవ్‌లతో తయారు చేయబడిన చొక్కా.  శైలిని బట్టి, వాటిని అండర్‌షర్టులుగా, ట్రాక్ అండ్ ఫీల్డ్ మరియు ట్రయాథ్లాన్ వంటి క్రీడలలో అథ్లెట్లు లేదా పురుషులు మరియు మహిళలు ఇద్దరూ సాధారణ దుస్తులుగా ధరించవచ్చు.

## మూలాలు

## బయటి లంకెలు
లంగోటి

లంగోటా లేదా లంగోటీ అనునది భారతదేశం లో ఐదు వేల సంవత్సరాల నుండి కట్టుకొనే లోదుస్తులలో ఒకటి. దీనిని చూసేందుకు గోచీలానే ఉన్నా దానికంటే పెద్ద వస్త్రం వాడుతారు. దీనికి ఒకవైపుగా బిగించేందుకు లంగాకు ఉన్నట్టుగా నాడాలు ఉంటాయి. దాని ద్వారా సరియైన బిగింపు వస్తుంది. 

## ఇతర విశేషాలు
* గుడ్డ యోగులు, ఋషులు, యోగాభ్యాసాలలో, ధ్యానంలోనే కాకుండా నిరాడంబరతకు చిహ్నంగా లంగోటాని ధరించేవారు. 
* క్రీడలలో క్రీడాకారులు వృషణాల రక్షణ కొరకు దీనిని వాడుతుంటారు
* సరి అయిన బిగుతుతో కట్టడం వలన నాడి వ్యవస్థ, వెన్నెముక, ఇతర అంతర్గత శరీర భాగాలకి బాసటగా నిలుస్తుంది.
* కుండలిని శక్తిని జాగృతం చేస్తుంది

## బాహ్య లంకెలు
* లంగోటా గురించి

వర్గం:దుస్తులు
సీమ తంగేడు

**సీమ తంగేడు**ను అవిచిచెట్టు, మెట్టతామర, సీమ అవిసె, తంటెము అని కూడా అంటారు. దీని వృక్ష శాస్త్రీయనామం సెన్నా అలటా (Senna alata), దీనిని ఆంగ్లంలో కాండిల్ బుష్ (Candle Bush) అంటారు. ఇది ముఖ్యమైన ఔషధ వృక్షం, అలాగే Caesalpinioideae ఉపకుటుంబంలోని పుష్పించే మొక్కలకు చెందిన అలంకార మొక్క. ఈ చెట్టు యొక్క పువ్వులు తంగేడు చెట్టు పువ్వులను పోలి ఉండుట వలన సీమ తంగేడుగా ప్రసిద్ధి చెందింది. ఈ చెట్టును ఇంకా ఎంప్రెస్ కాండిల్ ప్లాంట్ (సామ్రాజ్ఞి కాండిల్ మొక్క), రింగ్వార్మ్ ట్రీ (తామరవ్యాధి చెట్టు) అని కూడా అంటారు. సెన్నా యొక్క ఒక అద్భుతమైన జాతి ఇది, కొన్నిసార్లు దానియొక్క సొంత ప్రజాతి Herpeticaగా వేరు చేయబడింది. సీమ తంగేడు మెక్సికో ప్రాంతానికి చెందినది, విభిన్న ప్రాంతాలలో కనుగొనబడింది. ఉష్ణ ప్రదేశాలలో ఇవి సముద్ర మట్టానికి 1200 మీటర్ల ఎత్తులో పెరుగుతాయి. ఆస్ట్రోనేషియాలో ఇది ఒక ఆక్రమిత జాతి. శ్రీలంక సాంప్రదాయ వైద్య ప్రక్రియలో దీనిని ఒక మూలపదార్థముగా (ముఖ్య మూలికగా) ఉపయోగిస్తారు. ఈ చెట్టు 3 నుంచి 4 మీటర్ల పొడవు ఉంటుంది. (The shrub stands 3–4 m tall, with leaves 50–80 cm long.) ఈ చెట్టు యొక్క పుష్పగుచ్ఛాలు పసుపు రంగులో ఉండి, పసుపు కొవ్వొత్తి వలె ఆకర్షంగా ఉంటాయి. ఈ చెట్టు యొక్క కాయలు చక్కగా, సరళంగా 25 సెంటీమీటర్ల పొడవు వరకు ఉంటాయి. ఈ చెట్టు యొక్క విత్తనాలు నీటి ద్వారా లేక జంతువుల చేత వివిధ ప్రదేశాలకు చేరి మొక్కలుగా పెరుగుతాయి. వీటి ఆకులు దగ్గరగా చూసినప్పుడు ముదురువిగా కనబడతాయి. 

## ఇవి కూడా చూడండి
సెన్నా

తంగేడు

సీమ రేల - దీనిని కూడా సీమ తంగేడు అని పిలుస్తారు, అయితే ఇది ఎరుపు రంగు పువ్వులతో ప్రత్యేకంగా ఉంటుంది.

## బయటి లింకులు
* Siima Avise (Telugu: సీమ అవిసె) flickr.com

వర్గం:ఫాబేసి
బృందావనం (2010 సినిమా)

శ్రీ వెంకటేశ్వర క్రియేషన్స్ పతాకంపై దిల్ రాజు నిర్మించిన చిత్రం ***బృందావనం***. వంశీ పైడిపల్లి దర్శకత్వం వహించిన ఈ చిత్రంలో జూనియర్ ఎన్.టి.ఆర్., కాజల్ అగర్వాల్, సమంత ముఖ్యపాత్రలు పొషించారు. ఈ చిత్రానికి తమన్ సంగీతం అందించారు. ఈ చిత్రం ప్రపంచవ్యాప్తంగా అక్టోబరు 14, 2010 న విడుదలై ఘనవిజయాన్ని సాధించింది.

## కథ
కృష్ణ అలియాస్ క్రిష్ (జూనియర్ ఎన్.టి.ఆర్.) సిటీలోని పెద్ద కోటీశ్వరుడు (ముఖేష్ ఋషి) కొడుకు. ఖాలీగా ఉన్నప్పుడు ప్రెండ్స్ కి ప్రేమ పెళ్ళిళ్లు గట్రా చేస్తూ హ్యాపీగా బ్రతికేస్తున్న అతనికో గర్ల్ ప్రెండ్ ఇందు (సమంత). ఇక ఇందు కో క్లోజ్ ప్రెండ్ భూమి (కాజల్ అగర్వాల్). భూమికో సమస్య వస్తుంది. చదువుకుంటున్న ఆమెకు బావ (అజయ్) తో తండ్రి భానుప్రసాద్ (ప్రకాష్ రాజ్) ఇష్టంలేని పెళ్ళిని ఫిక్స్ చేస్తాడు. తండ్రికి ఎదురు చెప్పలేని ఆమె ఆ పెళ్ళిని తప్పించుకోవటానికి తన తాత దుర్గా ప్రసాద్ (కోట శ్రీనివాసరావు) సలహాతో తనకో బోయ్ ప్రెండ్ ఉన్నాడని అబద్దమాడుతుంది. దాంతో ఆమె తండ్రి ఆ బోయ్ ప్రెండ్ ని ఇంటికి రప్పించు అంటాడు. దాంతో ఆమె తన స్నేహితురాలు ఇందుని సంప్రదిస్తే..ఆమె తన బోయ్ ప్రెండ్ కృష్ణని ..భూమికి బోయ్ ప్రెండ్ గా వెళ్ళమని పురమాయిస్తుంది.

తన ప్రియురాలు మాట జవదాటలేని కృష్ణ ..భూమి ఉన్న పల్లెకు భయిలు దేరి వెళతాడు. అక్కడ భూమిదో పెద్ద కుటుంబం. అందుకు తగ్గట్లే కుటుంబ తగాదాలు. అక్కడికి వెళ్లిన క్రిష్...తన తెలివితో ఆమె తండ్రికీ, బాబాయ్ శివప్రసాద్ (శ్రీహరి) కీ ఉన్న తగువుని పరిష్కరించి, కలుపుతాడు. దాంతో ఇంప్రెస్ అయిన భూమి తండ్రి ...నా అల్లుడు నువ్వే అని క్రిష్ ని ప్రకటిస్తాడు. మరో ప్రక్క భూమి కూడా క్రిష్ తో ప్రేమలో పడిపోతుంది. ఈ లోగా ఇందు రంగంలోకి దిగుతుంది. ఇంతకీ ఆమె ఎవరు...ఆమెకూ ఆ ఇంటికీ ఉన్న సంబంధం ఏమిటీ... వీళ్ళద్దరి మధ్య ఇరుక్కుపోయిన క్రిష్ ఎలా భయిటపడ్డాడనేది తెరపై చూడాల్సిందే.

## తారాగణం
* జూనియర్ ఎన్.టి.ఆర్. - కృష్ణ / క్రిష్
* కాజల్ అగర్వాల్ - భూమి
* సమంత - ఇందు
* శ్రీహరి - శివప్రసాద్
* ప్రకాష్ రాజ్ - భానుప్రసాద్
* కోట శ్రీనివాసరావు - దుర్గా ప్రసాద్
* తనికెళ్ల భరణి - భానుప్రసాద్ బావమరిది
* అజయ్ - భూమికి బావ
* బ్రహ్మానందం - "బొమ్మరిల్లు" తండ్రి
* వేణుమాధవ్ - చిట్టి
* ముకేష్ రిషి - సురేంద్ర (క్రిష్ తండ్రి)
* వినాయకన్

## పురస్కారాలు
* నంది పురస్కారాలు
** నంది ఉత్తమ ఆడియోగ్రాఫర్స్: రాధాకృష్ణ ఎస్కల

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:కాజల్ అగర్వాల్ నటించిన సినిమాలు
వర్గం:సమంత నటించిన సినిమాలు
కృష్ణకుమారి

# పాతతరం తెలుగు సినీ నటీమణి: కృష్ణకుమారి (నటి)
# కె.వి.కృష్ణకుమారి సుప్రసిద్ధ తెలుగు రచయిత.
అనచండ్ర

**అనచండ్ర చెట్టు** యొక్క వృక్ష శాస్త్రీయ నామం అకాసియా ఫెర్రుజినియా. అనచండ్ర ఫాబేసి కుటుంబంలో పప్పుదినుసులకు (legume) చెందిన ఒక జాతి. ఇది శ్రీలంకలో కనుగొనబడింది. అనచండ్రను అనసండ్ర, ఇనుప తుమ్మ అని కూడా అంటారు. అనచండ్ర సాధారణంగా చిన్న , కరువు నిరోధక, ఆకు రాల్చే వృక్షం. ఇది సాధారణంగా 12 మీటర్ల కంటే ఎత్తు పెరగదు. ఇది సాధారణంగా చాలా అరుదుగా 2 నుంచి 3 మీటర్ల కన్నా ఎక్కువగా తిన్నని మానును కలిగి ఉంటుంది. ఈ చెట్టు యొక్క కొమ్మలు శంఖమును పోలిన ముళ్ళతో కూడి సన్నగా ఉంటాయి. రెమ్మలు కణుపుల వద్ద గజిబిజిగా ఆకుపచ్చ లేదా ఎరుపు రంగులో ఉంటాయి. ప్రధాన వేర్లు పొడవుగా, సన్నగా, కూచిగా (శంఖాకారంగా), తీగలుగా పసుపు వర్ణం నుంచి గోధుమ వర్ణంలో ఉంటాయి. ఆకులు ద్వంద్వ సమ్మేళనంగా మార్చిమార్చి ఏర్పడి ఉంటాయి. ముళ్ళు జంటగా కొద్దిగా వంకర తిరిగి ఉంటాయి. సాధారణ ఆకు కాడ 7 నుంచి 15 సెంటీమీటర్ల పొడవు ఉంటుంది. సైడ్ స్ట్లాక్స్ 4 నుంచి 6 జతలు ఉంటాయి, లీఫ్ లెట్స్ 15 నుంచి 30 జతలు ఉంటాయి, ఇవి బూడిదరంగు నుంచి గ్లాకౌస్ రంగు (నీలం-బూడిద లేదా ఆకుపచ్చ రంగు)లో ఉంటాయి, వీటి సరళ పొడవు 0.6 నుంచి 1.25 సెంటీమీటర్లు.

## ఇవి కూడా చూడండి

## బయటి లింకులు
* Rusty Acacia - flowersofindia.net
* FOREST FLORA OF ANDHRA PRADESH

వర్గం:వృక్ష శాస్త్రము
దొంగోడు - 2003 సినిమా

**దొంగోడు** తెలుగులో 2003 లో రవితేజ కథానాయకుడిగా విడుదలైన సినిమా ఈ సినిమా మళయాళం సినిమా మీసమాధవన్ కు రీమేక్ .

## తారాగణం
* రవితేజ
* కళ్యాణి
* తనికెళ్ల భరణి
*రేఖ
* బ్రహ్మానందం - శాస్త్రి
* ఉత్తేజ్
* ధర్మవరపు సుబ్రహ్మణ్యం
* సునీల్
* ఎం.ఎస్.నారాయణ
* పరుచూరి వెంకటేశ్వరరావు
* షకీలా
* వర్ష

## పాటల జాబితా
* కోడి ముందా, రచన: చంద్రబోస్, గానం.శంకర్ మహదేవన్, రిమ్మి టామి
* డుo డుo , రచన: సిరివెన్నెల సీతారామశాస్త్రి , గానం.చిత్ర, వలేష బాబ్జీ 
* ఎంత పనిచేసిందే , రచన: సిరివెన్నెల సీతారామశాస్త్రి, గానం.హరిహరాన్, సుజాత మోహన్
* సొట్ట బుగ్గల, రచన: బాషాశ్రీ, గానం.కార్తీక్, స్వర్ణలత
* దొంగా దొంగా, రచన: బండారు దానయ్య , గానం.చిల్డ్ కోరస్
* మీసాల గోపాల రచన: భాషాశ్రీ , గానం.శ్రీవర్దిని , ఉదిత్ నారాయణ్.

## ఇతర విశేషాలు
* ఈ సినిమా కామేడీ పరంగా పెద్ద హిట్ అయ్యింది ముఖ్యంగా తణికెళ్ళ భరణి, ధర్మవరపు సుబ్రహ్మణ్యంల మధ్య సన్నివేశాలు బాగాపండటం వలన సినిమా సక్సెస్ సాధించింది. 
* సినిమాకు సిరివెన్నెల సీతారామశాస్త్రి, చంద్రబోస్ (రచయిత)లు అందించిన పాటలు (నిజానికి ఈ పాటలు అన్నీ మీసమాధవన్ బాణీలే) విద్యాసాగర్ సంగీతం కూడా హిట్ అవడం జరిగింది

వర్గం:బ్రహ్మానందం నటించిన సినిమాలు
ధాయంఖాన్ పల్లె గ్రామము

** ధాయంఖాన్ పల్లె గ్రామం ** వైఎస్‌ఆర్ కడప జిల్లాఖాజీపేట మండలానికి చెందిన గ్రామం.

:
## మూలాలు
కుందకుందాచార్యుడు

thumb|కుందకుందాచార్యుడు తెలుగు వాడు. అనంతపురం జిల్లా గుంతకల్లుకు 4 మైళ్ల దూరాన కొనకొండ్ల గ్రామానికి చెందినవాడు.దేశం నలుమూలలా జైనాన్ని ప్రచారం చేశాడు
**కుందకుందాచార్యుడు**, తెలుగు వాడు.ఆంధ్రప్రదేశ్ రాష్ట్రం, అనంతపురం జిల్లా గుంతకల్లుకు 4 మైళ్ల దూరాన కొనకొండ్ల అనే పల్లె ఉంది.ఈ కొనకొండ్ల కే ఒకప్పుడు కొండకుంద అనే పేరు ఉండేది...సుమారు రెండువేల సంవత్సరాలకు పూర్వమే ఆ ఊళ్లో ఎల్లయ్య (ఏలయ్య) అనే మహనీయుడు జైనమతాన్ని తీసుకుని పద్మనంది (పద్మనంది భట్టారకుడు) అనే కొత్తపేరుతో దానికి సమీపానే గల కొండపైన నివసించేవాడని అక్కడి శాసనాలుబట్టి తెలుస్తుంది.ఇతను జైనమత సాంప్రదాయంలో కుందకుందాచార్యునిగా సుప్రసిద్ధుడు..

కొనకొండ్ల గ్రామవాసి కనుక ఆ ఊరిపేరుమీదుగనే ఇతనిని కొండకుందాచార్యుడు లేదా కుందకుందాచార్యుడు అన్నారు.ప్రాచీన జైన సంప్రదాయాల్లో కొండకుందాన్వయం ఒకటి.ఇతనికి వక్రగ్రీవుడు (ఈయనకు మెడకొంచెం వంకరగా ఉండేదట), గ్రద్ద పింఛుడు (గద్ద ఈకలపింఛాన్ని చేతపట్టుకుని ఉండేవాడు), ఏలాచార్యుడు అనే పేర్ల ఉన్నాయి.

సామన్యశకం 40 ప్రాంతంలో పుట్టాడని, సా.శ. 44 లో కైవల్యం పొందినట్టుగా చెప్తారు. అంటే సుమారు 85 ఏండ్లు జీవించినట్టుగా తెలుస్తుంది.దేశం నలుమూలలా జైనాన్ని ప్రచారం చేశాడు.ఇతని శిష్యుల్లో ముఖ్యులు: బలాక పింఛుడు, కుందకీర్తి, సామంతభద్రులు.

## రచనలు
కుందకుందాచార్యుడు మహాపండితుడు. సమయాచారం, ప్రవచనసారం, పంచాస్తికాయసారం అనే సారత్రయ గ్రంథాలను, నయమసారమనే 8 గ్రంథాల సంకలనాన్ని, రయనసారం, అష్టసాహుడు, బరసానువాకం, దశభక్తి, మూలాచారం అనే గ్రంథాలను రచించాడు. వీటిలో మూలాచారం జైన సాంప్రదాయంలో అత్యంత ప్రాచీన ప్రామాణిక గ్రంథం.

## ప్రాముఖ్యత

కుందకుందాచార్యుడిని జైనులకు గురుపీఠంగా చెప్తారు.అతని శిష్యపరంపర తమది కుందకుందాన్వయమని ఎంతో గర్వంగా చెప్పుకునేవారు.ఈనాటికీ ఈయన పేరును జైనులు స్మరిస్తారు. అన్ని జైనసభలలోనూ ప్రారంభంలో చదివే మంగళా శాసనంలో అతని పేరు వినపడుతుంది.

:*మంగళం భగవాన్ వీరో*
:*మంగళం గౌతమో గణిన్*
:*మంగళం కుందకుందార్యో*
:*జిన ధర్మోస్తు మంగళం....*

మహావీరుడు, గౌతములతో పాటు ఒక్క కుందకుందార్యుణ్ణే స్మరిస్తూ స్తుతిస్తారు.కొనకొండ్లను కొండకుందేయ తీర్థం అని కూడా అంటారు.మూలసంఘానికి అధ్యక్షత వహించిన ఆచార్యులలో భద్రబాహుని అనంతరం నాలుగవ ఆచార్యుడు కొండకుంద...52 సంవత్సరాలు ఆచార్య పదవినలంకరించినట్లు జైన సాంప్రదాయం తెలుపుతుంది.ఇతను బలాత్కార గణాన్ని, సరస్వతీగచ్ఛ (వక్రగచ్ఛ) లను స్థాపించారు..కుందకుందాచార్యుని ఇతర శిష్యులు ఆంధ్రదేశంలోని పలు చోట్లలో మూలసంఘ శాఖలు విస్తరింపజేశారు.
## ఇవికూడా చూడండి
కుందాద్రి
## మూలాలు, వనరులు
* తెలుగు దినపత్రికలు
* తెలుగు అకాడమి ప్రచురణలు

వర్గం:జైనమతము
వర్గం:జైనులు
వర్గం:తెలుగు రచయితలు
వర్గం:అనంతపురం జిల్లా కవులు
తాగుబోతు రమేశ్

**తాగుబోతు రమేశ్ ** గా పేరు పొందిన **రమేష్ రామిళ్ళ** ప్రముఖ తెలుగు సినీ హాస్యనటుడు. పలు తెలుగు చిత్రాలలో నటించాడు.

## నేపధ్యము
ఇతని అసలుపేరు **రమేశ్ రామిళ్ళ**. కరీంనగర్ జిల్లా లోని గోదావరిఖనిలో జన్మించాడు. తండ్రి సింగరేణి గనులలో కార్మికుడు. తల్లి గృహిణి. బాల్యం నుండి తాగుబోతులను బాగా గమనించి వారిలాగే నటిస్తూ అందరినీ నవ్వించసాగాడు.

## సినిమారంగం
2006లో అక్కినేని ఫిలిం ఇన్‍స్టిట్యూట్ నుండి నటనలో పట్టా పుచ్చుకున్నాడు. తర్వాత సుకుమార్ దర్శకత్వంలోని జగడం చిత్రంలో చిన్నపాత్ర చేశాడు.

## వెబ్ సిరీస్
* ఆహా నా పెళ్ళంట
* గ్యాంగ్‌స్టార్స్
*గాలివాన (2022)

## సీరియళ్ళు
* రెండురెళ్ళు ఆరు

## పురస్కారాలు
# నంది పురస్కారం - 2013 నంది పురస్కారాలు: ఉత్తమ హాస్యనటుడు (వెంకటాద్రి ఎక్స్‌ప్రెస్)

## మూలాలు


## బయటి లంకెలు
*

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:పెద్దపల్లి జిల్లా సినిమా నటులు
వర్గం:చేసిన పని వలన పేరు మారిన తెలంగాణ వ్యక్తులు
డోరేమాన్

**డోరేమాన్** ప్రపంచ ప్రసిద్ధి చెందిన వ్యంగ్య చిత్రము (కార్టూన్). ఇతని పాత్ర ప్రధానంగా సాగే ధారావాహికలు చిన్నపిల్లల హృదయాలను చూరగొంటున్నాయి. మనదేశంలో హంగామా టీవీలో ఈ ధారావాహిక ప్రసారమౌతుంది.
## పాత్రలు
***డోరేమాన్ ** : కథలో ప్రధాన పాత్ర. వాస్తవానికి  22వ శతాబ్దాని చెందిన ఒక యంత్రపు పిల్లి. నోబితకు సహాయపడుతుంటాడు. చిత్ర విచిత్ర గాడ్జెట్స్ ఇస్తూ నోబితకి తోడు ఉంటాడు 
***నోబిత ** : అతి మంచివాడు, అమాయకుడు. డోరేమాన్ ఇచ్చిన గాడ్జెట్స్ ను దుర్వినియోగం చేస్తూ చిక్కులలో ఇరుక్కుంటుటాడు.
***జియాన్ ** : నోబిత ప్రాణస్నేహితుడు సహవిద్యార్ధి, బలవంతుడు. జియాన్ అంటే మిగతా పిల్లలకు భయం, వాళ్ళని బెదిరిస్తు, ఏడిపిస్తు ఉంటాడు. వాళ్ళ అమ్మ అంటే చాలా భయం.జియాన్కి  జైకో అనే చెల్లెలు ఉంది.వీల్లది ఘోడ కుటుంబం. జియాన్ కి వుండే కర్ణకఠోరమైన గొంతుతో పాటలు పాడి అందర్నీ బెదరగొడుతూ ఉంటాడు 
***సునియో**  : నోబిత రెండో  ప్రాణస్నేహితుడు సహవిద్యార్ధి. ఎప్పుడూ నోబితాను ఏడిపిస్తుంటాడు. అధిక సంపన్నుల్లో వీరి కుటుంబం ఒకటి.   
***షిజుక ** : నోబిత ప్రాణ స్నేహితురాలు. మృదు స్వభావి.
***డోరేమి ** : డోరేమాన్ చెల్లెలు. డోరేమి డోరేమాన్కి పంచప్రాణాలు.
***డేకి సూకీ**: చాలా తెలివైన వాడు.నోబిత స్నేహితుడు 
***మీచాన్ ** : ఆడ పిల్లి.డోరేమాన్ స్నేహితురాలు 
***మూకూ ** : జియాన్ పెంపుడు కుక్క.

## మూలాలు

## ఇతర సమాచారపూ లింకులు

*  '''జపనీస్ ''' భాషలో డోరేమాన్ అధికారిక వెబ్సైటు
*  ''డోరేమాన్ '' చిత్రం అధికారిక వెబ్సైటు (1980 - 2009)
*  ''డోరేమాన్ '' సీరియల్ అధికారిక వెబ్సైటు 
*''డోరేమాన్ '' కథలు పెద్దలకోసం ( ప్రతి ఏటా జనవరి నుండి మే వరకు మాత్రమే ప్రసారమౌతాయి)
* ''డోరేమాన్ '' రహస్యాలు
*  ''డోరేమాన్ '' ఆంగ్ల కథలు ,షోగాకూకాన్ నుండి; పూర్తి వివరాలు
* ''డోరేమాన్ '' ఇటాలియన్ భాషలో 

వర్గం:టెలివిజన్ కార్యక్రమాలు
ఆలియా భట్

**ఆలియా భట్ ** ఒక భారతీయ సినీ నటి. ఆమె పలు హిందీ చిత్రాలలో నటించింది. ఆర్.ఆర్.ఆర్  అనే చిత్రం తో తెలుగు సినీ పరిశ్రమ లోకి తెరంగేట్రం చేసింది.

హైవే (2014)లో తన పాత్రకు ఉత్తమ నటిగా ఫిల్మ్‌ఫేర్ క్రిటిక్స్ అవార్డును గెలుచుకుంది. ఉడ్తా పంజాబ్ (2016), రాజీ (2018), గల్లీ బాయ్ (2019), గంగూబాయి కతియావాడి (2022)లో ఆమె తన పాత్రలకు ఉత్తమ నటిగా ఫిల్మ్‌ఫేర్ అవార్డును అందుకుంది. 69వ జాతీయ చలనచిత్ర అవార్డ్స్‌లో గంగూబాయి కతియావాడికి ఉత్తమ నటిగా జాతీయ చలనచిత్ర అవార్డు (*[[మిమీ ( 2021 హిందీ సినిమా)|మిమీ]]* సినిమా కోసం కృతి సనన్ తో పంచుకున్నారు) ను కూడా గెలుచుకున్నది.

## నేపధ్యము
ఈమె ప్రముఖ దర్శకుడు మహేష్ భట్, నటి సోని రజ్దాన్ కుమార్తె. ఈమెకు ఒక సోదరి షహీన్ భట్ ఉంది. ప్రముఖ నటి పూజా భట్, రాహుల్ భట్ ఈమె సవతి సోదరీ సోదరులు.ఈమె పాఠశాల విద్యను ముంబైలోని జమ్నాబాయ్ నర్సీ పాఠశాలలో 2011 మేలో పూర్తి చేసింది.

ఆమె 2022 ఏప్రిల్ 14న ముంబయిలో రణబీర్ కపూర్ ని వివాహం ఆడింది. ఆలియా, రణ్‌బీర్‌ లకు 2022 నవంబర్ 6న పాప  రాహా జన్మించింది.

## నట జీవితం

## మూలాలు
 
## బయటి లంకెలు
* 

వర్గం:1993 జననాలు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
అనుసాల్వుడు

thumb|అశ్వమేధ యాగం
**అనుసాల్వుడు** - సౌభపతి యైన సాల్వుని తమ్ముడు. సాల్వుని గృష్ణుడు చంపగా నీతడు కృష్ణుని నెట్లయినను జంప నిశ్చయించెను. ధర్మరా దశ్వమేధము జేయుసమయమున గృష్ణుడు కుటుంబసహితముగ హస్తినాపురమునకు రాగా నీతడు సేనాసమేతుడై వచ్చి హస్తినాపురపార్శ్వమున దాగియుండెను. ఒకనాడు కృష్ణుడును, పాండవులును అశ్వమును పరీక్షించుచున్న వారని విని యీతడచ్చటికి నెవ్వరికిని దెలియకుండ వచ్చి క్షణములో నశ్వమును తీసికొని పారిపోయెను. భీముడు సైన్యముతో వానిని దరిమికొని చనియె. ప్రద్యుమ్నుడు, వృషకేతుడును వానిని బట్టి తెచ్చెద మని ప్రతిఙ చేసి పోయిరి. ప్రద్యుమ్ను డోడెను. వృషకేతు డను సాల్వుని నోడించి, బంధించి కృష్ణునొద్దకు దెచ్చెను. వాడు కృష్ణునకు శరణు చొచ్చి, అశ్వమేధమునకు సాయము చేయుటకు నంగీకరించి స్వనగరమునకు బోయెను. (జైమినీయాశ్వమేధము., ఆ. 12-14).

## వనరులు
*ఆంధ్రవిజ్ఞానసర్వస్వములో వివరణ

వర్గం:ఆంధ్ర విజ్ఞాన సర్వస్వములోని విషయాలు
వర్గం:పుస్తకం నుండి నేరుగా తీసుకొనబడిన సమాచారం
ఆంధ్ర విజ్ఞాన సర్వస్వము

కొమర్రాజు వేంకట లక్ష్మణరావు సాహితీ జీవితంలో మిగిలినవన్నీ ఒకయెత్తు, విజ్ఞాన సర్వస్వం ఒక్కటీ ఒకయెత్తు. ప్రపంచ విజ్ఞానాన్ని తెలుగువారందరికీ పంచిపెట్టాలని ఆయన తపించిపోయాడు. *బ్రిటిష్ ఎన్సైక్లోపీడియా* తరహాలో ఆంధ్ర విజ్ఞాన సర్వస్వాన్ని వెలువరించాలనేది ఆయన ప్రబల వాంఛ. 1912-13 కాలంలో ఈ బృహత్కార్యానికి పూనుకొన్నాడు. తాను ప్రధాన సంపాదకునిగానే కాదు, ప్రధాన రచయితగా కూడా పనిచేశాడు. లక్ష్మణరావుకు అనేక శాస్త్ర విషయాలలో ప్రవేశం ఉండేది. స్వయంగా పండితుడే గాక నిష్పాక్షిక పరిశోధన, సమతుల్యత ఆయన స్వభావాలు. ఎందరెందరో మహనీయులు ఆయనకు తోడుగా శ్రమించినా, లక్ష్మణరావు రాసినన్ని వ్యాసాలు ఇంకెవరూ రాయలేదు. ఏ విధమైన సంపదా, ధన సహాయమూ, ప్రభుత్వాదరణా లేకుండానే అంత బ్రహ్మాండమైన ప్రయత్నాన్ని తలకెత్తుకొన్నాడు.

గాడిచర్ల హరిసర్వోత్తమరావు, ఆచంట లక్ష్మీపతి, మల్లంపల్లి సోమశేఖర శర్మ, రాయప్రోలు సుబ్బారావు వంటివారు ఆయనకు తోడు నిలిచారు. ఒక్కరోజు కూడా విడవకుండా లక్ష్మణరావు, హరిసర్వోత్తమరావు మద్రాసు కన్నెమెరా గ్రంథాలయానికి వెళ్ళి, అది మూసేంతవరకు ఉండి, కుప్పలు తెప్పలుగా ఉన్న పుస్తకాల నుండి సమాచారం సేకరించేవారు.

అలాగని వారి రచనలు అనువాదాలకు పరిమితం కాలేదు. లక్ష్మణరావే ఒక విజ్ఞాన సర్వస్వం. ప్రతివిషయాన్ని కూలంకషంగా పరిశోధించి, సమగ్రమైన స్వతంత్ర వ్యాసంగా వ్రాసేవాడు. మొదట 'అ'కారాదిగా నెలకు నూరు పేజీల చొప్పున దీనిని వెలువరించారు. రేయింబవళ్ళు శ్రమించి, మూడు సంపుటములు ప్రచురించారు. ఇందులో సైన్సు, భాష, ఖగోళశాస్త్రము, చరిత్ర, కళ వంటి వివిధ విషయాలపై ఉన్న నూరు వ్యాసాలలో ఆయన స్వయంగా 40 వ్యాసాలను కూర్చాడు. *అధర్వవేదం*, *అద్వైతం*, *అభిజ్ఞాన శాకుంతలం*, *అలంకారాలు*, *అష్టాదశ మహాపురాణాలు*, *అట్ట బైండు*, *అష్టాధ్యాయి* వంటి ఎన్నో వైవిధ్యమైన విషయాలపై ఆయన వ్యాసాలు రాశాడు.

"అ"కారంతో మూడు సంపుటాలు పూర్తిచేసిన తరువాత "ఆంధ్ర" సంపుటాన్ని తయారుచేయడం కోసం పూనుకొన్నాడు. తెలుగువారి గురించి అప్పటికి జరిగిన పరిశోధన అత్యల్పం. కనుక మౌలిక పరిశోధన అవుసరమైంది. లక్ష్మణరావు రాత్రింబవళ్ళు శిలాశాసనాలు, ఇతర గ్రంథాలు పరిశోధనలో గడిపాడు. ఆ సమయంలో ఆయనకు ఉబ్బసం వ్యాధి ఉధృతమైంది. మదనపల్లెలో కొంతకాలం విశ్రాంతి తీసుకొని మళ్ళీ మద్రాసు వచ్చాడు. ఆంధ్ర సంపుటం రాయడానికి శాసనాలు పరిశీలిస్తూనే 1923 జూలై 12న లక్ష్మణరావు మరణించాడు.

అలా ఆంధ్ర విజ్ఞాన సర్వస్వం "అ"కారం మూడు సంపుటాలతో ఆగిపోయింది. ఆ రోజుల్లో విజ్ఞాన సర్వస్వం అంత చక్కని ముద్రణ, అంత చక్కని కాగితం, చిత్రాలు, పటాలు భారతదేశంలో ఏ ప్రచురిత గ్రంథాలోను కనిపించలేదట. చేసిన ప్రతిపనిని పరిపూర్ణంగా చేయడం ఆయన అలవాటు. తర్వాత కాశీనాధుని నాగేశ్వరరావు మరింత మంది పండితుల సహకారంతో తిరిగి 'అ'కార పరంపరనే రెండు ముచ్చటైన సంపుటాలలోప్రచురించాడు.

## బయటిలింకులు
## మూలాలు

*ఆంధ్ర విజ్ఞాన సర్వస్వము, ప్రథమ సంపుటము, ఆర్కీవు.కాం ప్రతి.

వర్గం:విజ్ఞాన సర్వస్వాలు
షేక్ సాంబయ్య

**షేక్ సాంబయ్య**  ప్రముఖ(1950 - ఫిబ్రవరి 24, 2013) క్లారినెట్ విద్వాంసుడు. రేడియో, టీ.వీలలో ఏగ్రేడు ఆర్టిస్టు. నలభై సంవత్సరాలపాటు క్లారినెట్ సంగీత కచేరీలు ఇచ్చారు.

## జననం
తెనాలిలోని గంగానమ్మపేటలో 1950 లో జన్మించారు. ప్రజానాట్యమండలి, అభ్యుదయ కళాసమితి లలో పనిచేశారు. ఎంతోమంది క్లారినెట్ శిష్యులను తయారుచేశారు.

## మరణం
సాంబయ్య 2013, ఫిబ్రవరి 24 న మరణించారు.

వర్గం:కళాకారులు
వర్గం:సంగీతకారులు
వర్గం:1950 జననాలు
వర్గం:2013 మరణాలు
వర్గం:క్లారినెట్ విద్వాంసులు
వర్గం:గుంటూరు జిల్లా సంగీత విద్వాంసులు